**Приложение № 1**

**ТЕХНИЧЕСКА СПЕЦИФИКАЦИЯ**

**за обществена поръчка с предмет:**

**„*Доставка на 1 (един) нов автомобил за нуждите на ИА ГИТ““***

Доставка на 1 (един) брой фабрично нов автомобил при изпълнение на следните изисквания:

1. Следва да бъде предложена доставка и гаранционно обслужване на 1 /един/ брой фабрично нов автомобил. Автомобила следва да бъде окомплектован съгласно чл. 139, ал. 2 от Закона за движението по пътищата, с обезопасителен триъгълник, аптечка, пожарогасител, светлоотразителна жилетка, да се придружава от необходимите за регистрацията му документи, гаранционна и сервизна книжка, както и инструкция за експлоатация на български език и регистриран в КАТ.

2. Доставеният автомобил следва да се обезпечи с гаранционно обслужване в оторизиран от производителя на съответния вид автомобили, сервиз на територията на страната, като срокът на това обслужване следва да е до датата на по-късно настъпилото събитие измежду предложеният от участник гаранционен пробег в километри и гаранционен срок в месеци.

3. Участник в настоящата процедура трябва да е оторизиран от производителя на предлаганите автомобили за тяхната доставка, както и да разполага с оторизирани от производителя на предлаганите автомобили сервизни центрове за гаранционно обслужване.

4. В своето техническо предложение, всеки участник следва да опише оторизираните сервизни центрове от производителя на предлаганият за доставка автомобил за неговото гаранционно обслужване, времето за реакция, срокове за отстраняване на повреди.

5. Участникът следва да приложи снимки или каталог на предлаганият за доставка автомобил - съгласно чл. 52, ал. 5 от ЗОП.

**Технически характеристики на автомобила:**

Превозното средство, обект на обществената поръчка, трябва да отговаря на следните минимални изисквания на Възложителя:

**1. Общи изисквания:**

1.1. Един брой автомобил, фабрично нов, неупотребяван;

1.2. Автомобила следва да отговаря на техническите стандарти в ЕС или еквиваленти.

**2. Технически характеристики:**

2.1. Тип седан.

2.2. Категория, брой места - М1, 4+1.

2.3. Двигател:

2.3.1 Вид гориво – бензин;

2.3.2 Брой цилиндри - не по-малък от 4;

2.3.3 Обем на двигателя - не по-малък от 1 500 см3;

2.3.4 Мощност - не по-малка от 125 к.с.;

2.3.5 Екологична норма - Euro 6;

2.3.6 Разход на гориво при комбиниран цикъл на движение - не по-висок от 7,0 (л/100km).

2.4. Скоростна кутия - не по-малко от 6 (шест) степенна + задна.

2.5. Габаритни размери:

2.5.1 Дължина - не по-голяма от 4 900 mm;

2.5.2 Междуосие - не по-малко от 2 699 mm.

2.6. Технически изисквания:

2.6.1. Въздушни възглавници за водача и пътника отпред;

2.6.2. Странични въздушни възглавници, предни;

2.6.3. Въздушни възглавници тип „завеса“ за предните и задните места;

2.6.4. Антиблокираща спирачна система;

2.6.5. Електронна система за контрол на траекторията (стабилността) ESP или еквивалентна;

2.6.6. Система за контрол при потегляне по наклон;

2.6.7. Механична спирачка за паркиране;

2.6.8. Предупредителен сигнал за непоставен предпазен колан;

2.7. Минимално обзавеждане:

2.7.1. Централно заключване с дистанционно управление;

2.7.2. Алармена система;

2.7.3. Климатик;

2.7.4. Вътрешно огледало за обратно виждане;

2.7.5. Сервизен индикатор;

2.7.6. Радио;

2.7.7. Прозорци на вратите с електрическо управление;

2.7.8. Регулируема по височина седалка на водача;

2.7.9. Джанти с размер не по-малък от 16“.

**3. Гаранционни условия:**

3.1 Гаранционен срок - не по-малък от 5 години;

3.2 Гаранционен пробег - не по-малък от 200 000 км.

**4. Срок за изпълнение на доставката:**

4.1. До 1 (един) месец, считано от датата на сключване на договора.

**5. Място за изпълнение на доставката:**

5.1. Автомобила следва да се достави до Централна администрация на ИА „ГИТ“, град София, бул. „Княз Ал. Дондуков“ № 3.

**6. Застраховка на автомобила:**

6.1. Автомобила, който изпълнителят ще достави, трябва да има валидна застраховка „Гражданска отговорност“ и „Пълно Автокаско“ за срок до 24.00 часа на 20.04.2018 г.